Ǹdzóe bia. Sáləmen. Dávid. 2Mvɔ̌m ényɔ́ ā tsog ǹtəgán mod! Ámǒs ámalá, Ǹtondôbə a yi nyé kode. 3Ǹtondôbə a bǎla nyé, a və́ nyé enyiŋ ai mvɔ̌m á sí mū. Tə wadzoge nyé á mɔ́ míńzízíŋ míe ! 4Ǹtondôbə a wónō nyé ênɔ̌ŋ míńtyé dzíé, a dúgán kilan énɔ̌ŋ ókɔ̌n dzíé. 5Mə ngádzó nâ: "Ǎ Ńtondôbə, kudú ngɔ́l, lɛdége ma, amú mə̄ ngányami wa ai ǹsə́m.” 6Miǹzízíŋ myáma myâkə myákɔ̄bɔ ai ma abé: "A yi wú ódén, ású yə̄ nâ dzwé díé lə́ dzaŋ?” 7Ngə́ mod a zu ma yén, a tsog abé, a man koməzan bə́bə̂ bə́ mam á ńnə̄m; hə ǹnyie anə́ ā kwí á ńsəŋ, ǎ ngakə a kɔ́bɔ̄ á ńdzɔ̄ŋ. 8Ébá básíŋ mā bâkə bâsɔg ma fǔfulu, á sí sī, bâkə bâvəg á ńnə̄m amalá yā lə́ bə̄lə́ mā: